Տարվա ընթացքում բաժինը համագործակցել է նաև ցերեկային խնամք իրականացնող և բժշկահոգեբանամանկավարժական կենտրոնների հետ, սակայն վերջինի հետ համագործակցությունը ևս բաժնի պետը թույլ է համարում. «Օրենքով ծնողի մասնակցությունը պարտադիր է երեխայի գնահատման ժամանակ: Մենք ներկա եղանք հատուկ դպրոցում անցկացվող գնահատմանը և տեսանք, որ նաև անհատական ուսուցման պլանի (ԱՈՒՊ) լրացման ժամանակ ծնողների մասնակցությունը դպրոցներում ձևական բնույթ ունի: Ճիշտ է, նախորդ տարիների համեմատությամբ այս բացը բավականին լրացվել է, և դպրոցներում մեր մասնագիտական թիմներն ավելի շատ մասնագիտացված աշխատանք են կատարում, բայց սա շատ կարևոր է»: